La Mancha de Cuenca

La **Mancha de Cuenca** ye una comarca provincial de Cuenca y una subcomarca dentro d'a comarca natural de La Mancha Alta, que s'estendilla tamién por as provincias d'Albacet (Mancha Alta Albacetenya), Toledo (Mancha de Toledo) y Ciudad Real (Campo de Criptana).

Totas as subcomarcas d'a Mancha Alta tienen en común estar una plana extensa, pero en o caso d'a Mancha de Cuenca bi ha mes ondulacions por estar trescurzata por os tramos chovenils d'os ríos Záncara, Cigüela y Riansares, afluents d'a Guadiana, y por un chicot sector d'a ribera d'o Tacho a la suya ezquierda. D'esta traza encara que a Mancha de Cuenca no ye un altiplano perfecto, ye un altiplano en buena part d'a suya extensión, sobretot a parte sud.

## Marco cheografico y demografico
Os municipios d'esta comarca provincial s'han agrupato en dos mancomunidaz unicament con una finalidat administrativa y socioeconomica (replegar os fondos europeus). Estas mancomunidaz se basan en os antigos partius chudicials definitos por o *Instituto Geográfico y Catastral* de 1906 pa la provincia de Cuenca. Encara que as mugas d'os partius chudicials no son as mesmas que as d'as mancomunidaz, sirven pa definir dos bloques u ambitos socioeconomicos sin diferencias historicas ni culturals. L'antigo partiu chudicial de Tarancón se diz *Mancha alta conquense*, L'antigo partiu chudicial de San Clemente se diz *Mancha baja conquense*. Esta zaguera comprende os municipios de l'antigo partiu chudicial de Belmonte, huei adhibito en o de San Clemente.

**Mancomunidat de Tarancón:** Comprende os municipios:

* Tarancón (106,84&nbsp;km²)
* Zarza de Tajo (45,93&nbsp;km²)
* Belinchón (79,73&nbsp;km²)
* Huelves (39,44&nbsp;km²)
* Paredes de Melo (19,36&nbsp;km²)
* Alcázar del Rey (46,5&nbsp;km²)
* Uclés (64,61&nbsp;km²)
* Tribaldos (21,33&nbsp;km²)
* Villarrubio (28,26&nbsp;km²)
* Almendros (63,11&nbsp;km²)
* Torrubia del Campo (53,36&nbsp;km²)
* El Acebrón (22,11&nbsp;km²)
* Fuente de Pedro Naharro (63,72&nbsp;km²)
* Horcajo de Santiago (96,03&nbsp;km²)
* Pozorrubio (44,7&nbsp;km²)
* Puebla de Almenara (37,67&nbsp;km²)
* Almonacid del Marquesado (47,15&nbsp;km²)
* Saelices (80,62&nbsp;km²)
* Rozalén del Monte (30,63&nbsp;km²)
* Campos del Paraíso (216,89&nbsp;km²)
* Palomares del Campo (60,98&nbsp;km²)
* Montalbo (73,96&nbsp;km²)
* El Hito (41,22&nbsp;km²)
* Villarejo de Fuentes (128,36&nbsp;km²)
* Villar de Cañas (70,36&nbsp;km²)
* Zafra de Záncara (78,72&nbsp;km²)
* Montalbanejo (59,33&nbsp;km²)
* Fuentelespino de Haro (33,44&nbsp;km²)
					
**Mancomunidat de San Clemente:** Comprende os municipios:

* Belmonte (92,93&nbsp;km²)
* Monreal del Llano (39,02&nbsp;km²)
* Osa de la Vega (53,34&nbsp;km²)
* Tresjuncos (70,29&nbsp;km²)
* Hontanaya (53,63&nbsp;km²)
* Villamayor de Santiago (181,17&nbsp;km²)
* Los Hinojosos (113,95&nbsp;km²)
* Mota del Cuervo (176,18&nbsp;km²)
* Santa María de los Llanos (42,56&nbsp;km²)
* El Pedernoso (56,41&nbsp;km²)
* Las Mesas (87,21&nbsp;km²)
* Las Pedroñeras (224,67&nbsp;km²)
* El Provencio (101,15&nbsp;km²)
* La Alberca de Záncara (100,86&nbsp;km²)
* Carrascosa de Haro (29,05&nbsp;km²)
* Rada de Haro (32,1&nbsp;km²)
* Villaescusa de Haro (93,2&nbsp;km²)
* Alconchel de la Estrella (42,94&nbsp;km²)
* Villalgordo del Marquesado (30,3&nbsp;km²)
* Villar de la Encina (49,19&nbsp;km²)
* Pinarejo (61,82&nbsp;km²)
* Castillo de Garcimuñoz (82,21&nbsp;km²)
* Torrubia del Castillo (17,47&nbsp;km²)
* Honrubia (110,34&nbsp;km²)
* Santa María del Campo Rus (93,63&nbsp;km²)
* El Cañavate (36,1&nbsp;km²)
* Cañada Juncosa (42,72&nbsp;km²)
* Atalaya del Cañavate (46,36&nbsp;km²)
* Vara de Rey (127,88&nbsp;km²)
* San Clemente (277,51&nbsp;km²)
* Casas de los Pinos (68,21&nbsp;km²)
* Casas de Fernando Alonso (30,28&nbsp;km²)
* Casas de Haro (110,88&nbsp;km²)

Atros municipios consideratos como d'a Mancha son Altarejos, Belmontejo y Mota de Altarejos. A Mancha de Cuenca comprende un total de 4.530&nbsp;km², repartius en 1.754 Km2 pa a Mancomunidat de Tarancón y 2.776&nbsp;km² pa a Mancomunidat de San Clemente. As suyas mugas son:  Por o norte a comarca de L'Alcarria; por l'ueste, la Mesa d'Ocaña; a lo sud, a Mancha-Centro  (Mancha Alta d'Albacet); y a l'este, as comarcas de Serranía de Cuenca y La Manchuela.

Seguntes l'INE (2006), a población ye de 73.059 hab (M.Tarancón: 45.108 hab; M. S. San Clemente: 27.951 hab.); o que suposa una densidat meya de 16,1 hab/km². A capital oficiosa cultural actual pa La Mancha de Cuenca puet acceptar-se que ye Tarancón, encara que San Clemente ye a capital historica (pus Tarancón perteneixeba en tiempos a Toledo).

## Historiografía
La Mancha de Cuenca, a l'igual que buena part d'o resto d'o territorio d'a Mancha Alta, procede d'os antigos dominios d'un mayestrato d'a Orden de Sant Chaime, con seu en o monesterio d'Uclés. Queda como senyal d'estos dominios bel toponimo como "Villamayor de Santiago". Esta comarca comprendeba igualment un marquesau y un condau: 
*O marquesau de Villena, d'os Pacheco, con seu prencipal en o palacio-fortaleza de Belmonte. Podemos observar que muitos toponimos fan alusión directa a lo marquesau.
*O contato yera d'os sinyors contes López d'Haro, por concesión de privilechio d'o rei Alfonso VIII de Castiella, a lo segundo d'os contes, Diego López II d'Haro, Sinyor de Bizcaya y Alferez Mayor de Castiella, por os suyos grans servicios en a conquiesta de Cuenca en 1177. Encara huei podemos reconoixer as mugas de l'antiga churisdicción contal y bel toponimo.

## Vinclos externos
*Web INE (superficies y población de municipios)